Christo Wiese se dogter: Niemand hoef my pa te red | Huisgenoot
Marelize Potgieter, Lara Atson & Richard van Rensburg
Markus Jooste, die ­voormalige uitvoerende hoof van Steinhoff.
Maande lank al bly die Wieses onder die radar. Die magnaat, wat voorheen die rykste man in die land was, en sy gesin swyg: oor die skandaal wat Suid-­Afrika en sy sakeryk geruk het; oor hoe hulle dit as gesin verwerk; oor die vrae wat maar net nie wil wyk nie.
En dan, op 'n dag byna vyf maande nadat die Steinhoff-bom gebars het, laat weet dié kleinhandelreus se voormalige nieuitvoerende voorsitter: Dis reg, Huisgenoot kan hom by sy huis besoek.
Die aand voor ons Christo Wiese by sy spoghuis op die rotse bo Clifton se vierde strand besoek, maak sy dogter Clare Wiese-Wentzel, deesdae self 'n bekende in glanskringe, hart oop oor die onstuimige waters waardeur haar pa sedert Desember verlede jaar gevaar het.